### 2.      Orientering om budgetopfølgning Teknik- og Miljøudvalget pr. 30. april 2017

**Åbent**

Sagsnr.: 326-2017-5121        J.nr.: 00.30.14           Dokumentnr.:
326-2017-171034

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 30. april
2017. Dispositionsregnskaberne viser et samlet forventet merforbrug på 1,1 mio.
kr. (sidste måned et forventet  merforbrug  på 1,0 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø*

Arbejdet med indsatsplaner fortsættes i 2018 og 2019. Det forventes,
at 2,0 mio. kr. opspares og overføres til det videre arbejde i 2018 og 2019
(sidste måned 2,0 mio. kr.).

Der forventes et merforbrug på færger og havne på 1,2 mio.
kr. som skyldes, at overført merforbrug fra 2016 på 1,5 mio. kr. vedrørende
færgedrift forventes afviklet over flere år (sidste måned 1,0 mio. kr.) og at
der nu forventes et merforbrug på [adresse].

*Vej, Ejendom og Affald, excl. brugerfinansieret*

Der forventes et merforbrug på Entreprenørservice på 2,0
mio. kr. som skyldes, at overført merforbrug fra 2016 afvikles i 2018 og 2019
(sidste måned 2,0 mio. kr.).

*Orientering vintertjeneste:*

Budgettet udgør 10,8 mio. kr. Udgifter bogført i januar til
april 2017 udgør 2,7 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Pr. 30.
april 2017 er der solgt ydelser for i alt 0,4 mio. kr. (sidste måned 0,3 mio.
kr.).

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 1,1

mio. kr. (sidste måned et forventet merforbrug på 1,0 mio.
kr.).

*Anlæg:*

Den samlede budgetopfølgning viser en forventet saldo/mindreforbrug
ultimo 2017 på 5,9 mio. kr. (sidste måned 5,5 mio. kr.). Forskellen fra sidste
måned skyldes, at en del af budget til energimærkning forventes overført og
forbrugt i 2018.

**Bilag**

|  |  |
| --- | --- |
| Månedsrapport Teknik- og Miljøudvalget pr. 30. april 2017 | 326-2017-171021 |